เรื่องร้องเรียน: รถติดด้านถนนพญาไทจากเขตราขเทวีมุ่งหน้าวงเวียนอนุสาวรีย์ชัยฯ และทางด้านถนนพหลโยธินมุ่งหน้าเข้าวงเวียน แจ้งปัญหาหลายครั้งแล้วไม่ได้รับการแก้ไขครับ ติดทั้งเช้าและเย็น ตำรวจปล่อยรถทางด้านดินแดงเข้าราชวิถีนานมาก ทั้งๆที่รู้ว่าปริมาณรถเยอะ ไม่สามารถเข้าถนนราชวิถีได้ ทำรถติดคากลางวงเวียนครับ
การดำเนินการของเจ้าหน้าที่: สน.พญาไท ได้จัดให้มีการเร่งอำนวยความสะดวกจราจรให้กับประชาชนทุกวันครับ แต่เนื่องจากในช่วงเวลาดังกล่าวเป็นเวลาที่มีผู้ใช้รถรถใช้ถนนดังกล่าวเป็นจำนวนมาก ทำให้การระบายรถเกิดการเคลื่อนตัวช้า  สน.พญาไท ขอบคุณสำหรับข้อมูล และได้ให้เจ้าหน้าที่ตำรวจจราจรตรวจสอบบริเวณจุดร้องเรียนบริเวณดังกล่าว ซึ่งเจ้าหน้าที่ตำรวจจราจร จะนำคำแนะนำของท่านไปแก้ไขปัญหาการจราจร และจะอำนวยความสะดวกการจราจรแก่ประชาชนให้ได้ประสิทธิภาพมากที่สุด พร้อมได้ให้เจ้าหน้าที่ตำรวจจราจรตรวจสอบและเร่งระบายรถให้แก้ไขปัญหาโดยเร็วที่สุด และหากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//ขอบคุณครับ
ความเห็นของผู้แจ้ง: หวังว่าจะแก้ปัญหาได้ดียิ่งๆขึ้นไปนะครับ เพราะทนกับปัญหานี้มาหลาย 10 ปีแล้วครับ
พื้นที่: แขวงถนนพญาไท เขตราชเทวี กรุงเทพมหานคร